
Naturae  universae  Auctor  providentissimus  morti 
quidem  obnoxium  condidit  genus  humanum ; ne  tamen 
nobilissimae  huius  speciei  duratio  unius  aevi  spatio  ex- 
stingueretur, eidem  discrimine  sexus,  et  naturali  facul- 
tate semet  propagandi,  ut  aliis  animalibus  — indendo 
sexui  utrique  vehementem  unius  ad  alterum  propensionem, 
et  acres  stimulos  ad  prolem  procreandam,  — sapientis- 
sime prospexit.  Interimtam  leges  morales,  quam  posi- 
tivae volunt,  ut  cives  mediante  matrimonio,  modo  et 
ordine,  quem  natura  ipsa  praescripsit,  debitum  et  le- 
gitimum faciant  facultatum  sexualium  usum  ^ omnis  alius 
harum  facultatum  usus , est  abusus  rectae  rationi  e dia- 
metro oppositus,  naturam  rationalem  turpiter  dehone- 
stans, ipsique  saluti  publicae  Civitatis  damnosus,  et 
exitialis,  quod  moralitatem,  educationem  civium,  fre- 
quentiam connubiorum,  sine  quibus  felicitas  civilis  con- 
sistere nequit,  summopere  labefaciet,  et  corrumpat. 

Matrimonium  icitur  ex  natura  sua  est;  Societas 
maris  et  foeminne,  mutuo  consensu^  procreandae 
et  educandae  soholis  causa  ^ legitime  inita.  — Pri- 
' marius  adeoqiie  finis  matrimonii  est:  propagatio  spe-~ 
cieij  secundarius  autem;  mutuum  adjutorium^  quod 
sibi  conjuges  praestare  tenentur.  Denique  in  hoc  statu 
naturae  lapsae  Matrimonium  est:  praesidium  adversus 
periculum  fornicationis,  et  remedium  concupiscentiae. 

Quamvis  vero  negari  haud  possit,  quod  treactatus 
de  Matrimonio  majori  ex  parte  in  forum  scientiarum  po- 
litico-moralium  relegandus  sit^  cum  tamen  haec  etiam 
institutio,  quemadmodum  omnes  aliae  hominem  concer- 
nentes , habeat  relationes  pure  physicas,  quibus  omnes 

fere  politicae  et  morales  tamquam  fundamento  innitun- 
tur: minime  dubitaveram  objectum  liocce  in  Thema  Disser- 
tationis meae  convertere.  Ex  notione  etenim  organismi 
humani  hausta  principia  in  consilium  erant  vocanda,  ut 
plura  legislationis  puncta  recte  stabiliantur,  vel  vero 
ut  latae  hoc  respectu  leges,  in  singularibus  quibusdam 
casibus  in  effectum  deducantur.  — Etiamsi  vero  leges 
istae  pro  variis  temporum  adjunctis,  apud  diversos  po- 
pulos, diversas  subiverint  modificationes-  neutiquam 
tamen  adeo  perfectae  adhuc  sunt,  ut  omnibus  physicis 
Matrimonii  exigentiis  ex  asse  respondeant.  Consentaneum 
itaqe  videbatur  mihi  ante  omnia  in  individuales  conjugum 
relationes,  abstrahendo  ab  omnibus  politico-civilibus 
adplicationibus,  iuxta  principia  Medicinae  inquirere^  sic 
€nim  facilius  dein  perspicietur,  quae  respectu  hoc  recte, 
quae  erronee  legibus  stabilita  fuerunt.  — 

Exponere  velle  emolumenta,  imo  neccessitatem , 
ex  institutione  conjugali  profluentia  non  minus  superfluum 
foret,  ac  quaerere:  Matrimonium  in  sanitatem,  vitaeque 
humanae  durationem  salutarem  exeratne  influxum?  cum 
quaestio  haec  sensu  etiam  medico  utique  non  aliter,  quam 
affirmando  resolvenda  esset.  Omnia  recensere,  quibus- 
cum  matrimonium  in  statu  nostro  sociali  complicatura 
incedit,  huius  nequaquam  est  loci,  inque  sphaeram  ali- 
arum pertinet  scientiarum.  Brevibus  adeoque  hic  ea  so- 
lum attingam,  quae  respectu  hoc  directe  e medicina 
profluunt. 

Conditiones  physicae,  quibus  ex  parte  con  jugum 
eatisfaciendiim  est,  referuntur;  l-o  Adimpletionem 
functionum  et  officiorum,  (juae  matrimonium  exi~ 
git;  2-0  Ad  conservandam  sanitatem  conjugum  in 
medio  relationum  ad  invicem.  - 3-o  Ad  constitutio- 
nem prolium,  quae  e copula  eorundem  procreandae 
erunt.  ' 

1-0  Naturalem  matrimonii  finem  respiciendo,  ante 
omnia  actum  generationis  concernentes  facultates  con- 

siderandae  veniunt.  Hoc  respectu  ex  adjunctis.  In  fa- 
cultates has  immediate  influentibus,  Aetas,  qua  Matri- 
monium  contrahendum  est,  et  favorabilis  illa,  pro 
diversis , quibus  generalis  in  utroque  sexu  absolvitur , 
actibus,  constitutio  generalis,  et  anatomica  organo^ 
rum  genitalium  dispositio,  magis  prae  ceteris  animad- 
vertantur velim. 

Corpus  humanum  evolutionem  illam,  et  robur,  qua 
praesente  viro  et  foeminae  concessum  est,  deliciis  ma- 
trimonii constantius  quodammodo,  semper  tamen  cum 
certo  moderamine,  semet  dedere,  communiter  superatis 
nonnisi  aliquot  post  pubertatem  annis , adipiscitur.  Foe- 
minae in  specie  longe  serius  post  periodum  pubertatis 
illam  nanciscuntur  constitutionem  , cuius  auxilii  incom- 
moda et  pericula  graviditatis,  partus  et  lactationis  fa- 
cilius eludere  valeant. 

Pubertas,  quae  pro  diversitate  Climatis,  iam  citius, 
iam  serius  subintrat,  apud  nos,  regionis  temperatae 
incolas,  communiter  anno  aetatis  13  — 14  in  foeminis, 
14 — 15  in  viris  semet  insinuat  ^ evolutio  attamen  per- 
fecta omnium  organorum,  in  prioribus  21  , in  posteri- 
oribus 35  tantum  anno  terminatur.  Auctores  ecquidem 
nonnulli  pubertatem,  seu  repentinam  illam  revolutionem, 
quae  certa  aetate  in  juvenibus  sexus  utriusque  ingruit, 
erronee  pro  signo  maturitatis,  capacitatisque  generandi 
assumunt;  phoenomena  etenim  haec  non  aliud  sunt,  quam 
praenuncii  organicae  cuiusdam  dispositionis,  quae  for- 
mari incipit;  jam  vero  haec  non  subito  illum  assequitur 
evolutionis  gradum,  qui  necessarius  est  ad  id,  ut  fun- 
gendis omnibus  suis  muuiis  idonea  reddatur.  — Obser- 
vemus enim  quaeso  adolescentes  sexus  utriusque,  etiam 
optime  constitutos,  periodum  hanc  vitae  suae  vix  trans- 
gressos, et  de  veritate  huius  asserti  facile  convincemur; 
concessus  enim  his  constantior,  fervidiorque  coitus, 
nonnisi  cum  maximo  sanitatis  illorum  detrimento  con- 
junctus esse  potest.  Activitas,  et  energia  illa  organica, 

per  diversos  generationis  actus  excitata,  incremento, 
quo  omnes  organismi  partes  summopere  adhuc  egent, 
nonnisi  noxia  esse  valet.  Aliud  non  minus  triste  con- 
sectarium praematuri  huiusmodi  conjugii,  ut  paulo  infra 
pratebitj  foret  debilis,  infirmaque  progenies. — ■ 

Silentio  tamen  haud  praeterire  possum,  quod  in 
praesenti  nostro  sociali  statu  consultum  saepe  sit  foe- 
minis,  favorabilem  illam,  paulo  ante  allatam,  aetatem 
non  exspectare.  Praescindendo  etenim  ab  eo,  quod 
multae  longe  celerius  gradum  illum  perfectae  evolutionis 
attingant,  videmus  etiam  non  paucas,  praesertim  in 
majoribus  civitatibus  mature  admodum  stimulis  sexuali- 
bus exagitari,  hosque  per  adjuncta,  in  quibus  vivere 
coguntur,  adhuc  magis  excitari  non  raro  ita,  ut  si  sti- 
mulis his  non  satisfiat,  jam  majora,  jam  minora  consti- 
tutioni'illarum  detrimenta  immineant.  Non  exiguus  certe 
est  numerus  illarum  puellarum,  quae  paulo  ante  florentes, 
roboreque  musculari  excellentes,  etiamsi  forte  optimam 
nactae  fuere*  educutionem , superato  vix  anno  aetatis 
18  vel  19  omnem  splendorem,  colorem,  venustatem, 
vivacitatem  omittant,  pallidae,  totoque  corpore  lan- 
guentes incedunt,  copiaque  illorum  symptomatum  ner- 
vosorum divexantur,  quae  hysteriam  praecedere  et  co- 
mitari solent,  quin  tamen  semper  insultus  illi  convulsivi, 
morbum  istum  perfecte  evolutum  characterisantes,  ob- 
serventur. Harum  igitur  constitutio  in  locum  ut  robur 
majus  acquirat,  in  deteriorem  verget,  ni  tales  puellae 
causis  illis  moralibus,  quae  in  illas  noxie  influunt,  mature 
subducantur. 

Normalis  conformatio  organorum  genitalium,  utpote 
ad  assequendum  finem  principalem  matrimonii  essentialiter 
necessarii  maximam  omnino  exigit  attentionem.  Omnis 
enim  abnormis  partium  harum  dispositio,  coitum,  foe- 
cundationemque  impediens,  individua  ad  matrimonium 
contrahendum  inepta  reddit.  Ex  hoc  ipso  respectu  etiam 
universalis  constitutionis  debilitas,  morbi  item  nonnulli 

sensus  ingrate  afficientes , stimulum  sexualem  suppri- 
mentes, ut  impedimenta  matrimonii  considerandi  veniunt. 
Cum  vero  ab  individuis  matrimonium  contrahentibus,  in 
societatem  quam  ingredi  volunt  omnia  elementa  felici- 
tatis illius,  ob  quam  conjugium  initur,  adferenda  sint 5 
moraliter  autem  inpossibile  omnino  sit,  ut  pars  altera, 
de  alterius  statu  organorum  genitalium  normali  convin- 
catur, id  tamen  de  suo  proprio  faciat,  est  necesse. 

Necessaria  vero^  est  similis  investigatio  imprimis 
tunc,  ubi  de  normali  pelveos  conformatione  in  femina 
dubium  exoritur^  maximi  enimvero  interest  scire:  pos- 
sitne  partus  sine  auxilio  artificiali,  quod  vitam  tam  ma- 
tris, quam  nascendae  sobolis  semper  plus  minus  peri- 
clitatur, exantlari?  Abnormis  pelvis  conformatio  in  - 
foerainis  imprimis  rhachiticis  est  supponenda.  — In 
foeminis  rite  conformatis  pelvis  certam  formaro,  certas 
deterininatasque  habet  dimensiones,  quo  igitur  magis 
ab  hoc  typo  pelvis  aberrat,  eo  difficilior  est  partus. 

In  certo  gradu  angiistationis  pelvis,  exitus  foetus  im- 
possibilis evadit,  sic  v.  gr.  conjugata  introitus  ad 
pelvim  — cuius  angiistatio  freqentissimum  conforma- 
tionis pelvis  vitium  constituit,  partumque  quam  maxime 
difficultat  — minus  quam  3 poli,  aequat,  consultum  est 
matrimonium  interdicere.  Adducuntur  quidem  exempla 
foerainarum , quae  non  obstante  eo,  quod  pelvis  earum 
longe  minorem  dimensionem , v.  gr.  2 V2  poli,  in  con- 
jugata habuerit,  partum  tamen  naturalem  exantlaverint, 
casus  attamen  hi  sunt  admodum  rari,  partusque  hic  po- 
tissimum ob  circumstantias  non  cum  certitudine  exspe- 
ctandas, V.  gr.  ob  exiguam  molem  corporis  infantilis, 
inconsuetam  symphisium  laxitatem  naturali  perficitur 
D modo ; in  plurimis  tamen  casibus  similis  abnormitasjpelvis, 

« sectionem  caesaream,  vel  extractionem  foetus  ope  in- 
ii strumentorum  laedentium,  postulat.  — Fodere  strictus 
3 mihi  videtur,  dum  foeminae  cuivis,  cuius  pelvis  in  con- 
} jugata  4 poli,  non  aequat,  matrimonium  interdicit.  Licet 

enim  partus  sub  minori  hac  conjugatae  dimensione  dif- 
ficilis communiter  esse  soleat , naturali  attamen  potis- 
simum perficitur  modo. 

Aliud  momentum,  quod  graviditatem,  partumque 
in  bene  etiam  conformatis  foeminis  periculo  plenum 
reddit,  est  aetas  provectior.  Omnes  medici  practici  con- 
veniunt in  eo,  quod  foemiuae,  annis  clymatericis  pro- 
ximae, conjugium  ineuntes  et  prima  vice  concipientes, 
communiter  abortum  patiantur,  omnibusqiie  funestis  partus 
difficilis  consectariis  prae  aliis  expositae  sint. 

2-0  Diversi  morbi,  quibus  alteruter  conjugum  la- 
borat, plura  etiam,  ut  jam  supra,  attigimus  secum 
ferunt  incommoda  et  detrimenta.  Sed  praescindamus 
quaeso  pro  momento,  ab  omnibus  aliis  respectibus,  et 
consideremus  morbos  hos  solummodo  in  relatione  ad 
pericula,  quibus  iisdem  affectus,  relate  ad  eorum  in- 
crementum, per  exercitium  functionum  sexualium  provo- 
catum, semet  exponit,  rationeque  praejudiciorum,  quae 
nonnulli  ex  his  morbis  parti  non  adfectae  instillant.  — 
In  genere  enim  omnes  inflammationes  chronicae,  omnes 
degenerationes  textus  cellulosi,  febrim  hecticam  provo- 
cantes, per  coitum  exacerbantur.  Phthisis,  quae  non 
raro  vehementem  oestrum  venereum  excitat,  et  cuius 
decursus  durante  graviditate  saepe  sistitur;  cancer 
uteri , qui  non  semper  conceptionem , evolutionemque 
foetus  impedit,  per  exercitium  functionum  sexualium 
majora  capiunt  incrementa  per  coitum  provocatus  spas- 
mus, hincque  dependens  inajor  incitatio,  adstrictio  ad 
partum,  possunt  in  personis  hernia  non  reponenda, 
anevrysmate  cordis  vel  vasorum  majorum,  aut  affectione 
quadam  morbosa  encephali,  quae  in  extravasatum,  vel 
lethalem  emollitionem  disponit,  laborantibus,  subito 
mortem  adferre.  — Experientia  docet,  quod  foeminae, 
morbosa  quadam  organica  alienatione  cerebri  adfectae, 
repente  sub  ipso  partu  exspiraverint.  Dantur  denique 
adhuc  morbi,  qui  per  conjugium  tolli,  aut  mitigari  ere- 

diintur,  V.  gr.  Hysteria,  Epilepsia,  Morbi  Animae 5 
interim  etiam  isti  saepe  saepins  hoc  ipso  modo  magis 
adhuc  exasperantur. 

Mutuae  relationes  omnis  generis , quae  in  matri- 
monio inter  conjuges  locum  habent,  hos  periculo  expo- 
nunt, ut  in  morbos,  qui  per  contagium  communicantur, 
aut  nervosas  quasdam  affectiones , quae  per  imitationem 
propagantur,  incidant.  Quod  vero  hic  loci  solummodo  de 
morbis  chronicis,  iisque  talibus,  quae  liberum  relinguunt 
diversis  aliis  vitae  occupationibus  pro  lubitu  vacare, 
sermo  esse  possit,  suapte  intelligitur.  — De  contagio 
plurium  morbofiira,  v.  gr.  Syphilidis,  diversorum  mor- 
borum cutaneorum,  nullum  superest  dubium^  multi 
tamen  etiam  injuste  pro  contagiosis  declarantur,  uti 
e.  gr.  affectiones  scrophulosae  , phthisis,  morbus,  cuius 
frequentia  in  nonnullis  locis  contagiosae  solummodo  illius 
proprietati  a laicis  adscribitur.  Idem , ast  non  minus 
erronee  affirmatur  de  affectionibus  carcinomatosis.  Ete- 
nim nec  in  casu  inlimi  contactus  cum  partibus  sic  adfectis 
ullum  subversatur  periculum  5 sic  carcinoma  penis  ne- 
quaquam tam  frequens  est,  quam  relate  ad  frequentem 
carcinomatis  uteri  esse  deberet  Interim  morbi  etiam  non 
contagiosi , per  coitum  frequentiorem  cum  persona  ad- 
fecta,  pro  parte  sana  non  sine  funestisr  sunt  consecta- 
riis. Morbi,  qui  per  imitationem  transplantantur,  aut 
qui  similes  ad  minus  nervosas  adfectiones  provocare  va- 
lent sunt:  Hysteria,  Epilepsia,  Catalepsia,  Mania. 
Interim  periculum  hic  tunc  tantum  subversatur , dum 
insignis  dispositio  nervosa , cum  metu  similes  morbos 
contrahendi  conjuncta,  subversatur. 

3-0  Procreatio  sanarum,  bene  constitutarum  pro- 
lium felicitatem  privatam  familiarum  roborat ,,  sed  et  in 
emolumentum  status  publici  cedit.  Experientia  autem 
comprobatum  habetur,  quod  status  ille  physicus,  in  quo 
momento  generationis  parentes  constituti  fuerunt,  in 
quove  mater  durante  graviditate,  et  lactatione  versa- 


i 


— 12  — 

tur,  in  constitutionem  sobolis  maximum' habeat  influxum, 
huicque  communiter  omnes  organicas  dispositiones,  imo 
non  raro  etiam  vitia  formationis , et  morbos  quibus 
recte  affligitur  communicet. 

Determinare,  quae  ex  parte  sexus  utriusque  ma- 
xime favens  sit  pro  conjugio  constitutio,  ut  pulchra  for- 
tisque generatio  oriatur,  ac  sustentetur,  ad  res  omnino 
arduas  pertinet.  Omnia,  quae  scopo  hoc  hucadusque  dicta 
fuere,  plus  minus  hypothetica  sunt.  Essentialiora  itaque 
solummodo  momenta,  quae  in  parentibus  obvia  constitu- 
tioni prolium  communiter  directe  nocent,  hic  commemo- 
randa erunt.  — Supra  vidimus  quantum*  valeat,  ut  ma- 
trimonium justa  ineatur  aetate^  idem  valet  de  objecto 
nunc  pertractando.  Aetas  tenera,  in  qua  constitutio 
parentum  nondum  perfecte  evoluta  est  non  minus  ac  aetas 
provectior,  qua  eadem  constitutio  debilitatur,  nonnisi  in- 
faustum in  generandam  sobolem  possunt  exerere  influxum. 
Proles  a similibus  parentibus  procreata  debilis  utplurimum 
constitutionis,  omnibusque  exinde  promanantibus  damnis 
sunt  obnoxiae.  Quod  quidem  si  non  semper  obtineat, 
exinde  repetendum,  quod  genita  soboles  parentis  com- 
muniter melius  constituti  typum  sequi  amet.  Disproportio 
aetatis  conjugum,  nisi  magna  sit,  deleterie  in  sobolis 
constitutionem  non  influit,  — 

Vitia  formationis,  morbi  dispositiones  ad  morbos 
possunt,  ut  jam  dictum  est,  multis  in  casibus  in  soboles 
transplantari;  Ronnulli  interim  saltem  morbi,  et  dispo- 
sitiones morbosae,  de  quibus  certo  constat,  quod  hae- 
reditariein  proles  transferantur,  ut  impedimenta  matrimo- 
nii consideranda  erunt.  — Sic  manifestae  dispositiones  in 
quasdam  inflammationes , in  rheumaticas , arthriticasque 
affectiones , in  Lithiasim,  Apoplexiam,  Hypochondriam, 
Hysteriam , prolibus  quidem  facile,  non  tamen  semper  a 
parentibus  communicantur , sed  dantur  praetera  ad- 
versus plurima  haec  mala  remedia  tam  prophy laetica, 
quam  sanantia  efflcacissima,  ut  adeo  metus  transplan- 
tationis horum  morborum  abstinentiam  a matrimonio  in- 

jungere  nequeat.  — Vitia  accidentalia  formationis  raro 
admodum  e parentibus  in  proles  transeunt;  nec  tamen 
desunt  exempla,  ubi  deformitates  certae  in  plures  ge- 
nerationes propagatae  fuerunt.  — Idem  de  morbis  mox 
enumerandi  asserere,  ratio,  experientiaque  vetat;  horum 
enim  facultas  semet  haereditarie  propagandi  evicta, 
sequelae  autem  funestissimae  sunt,  ut  adeo  summam 
[ mereantur  attentionem.  Huc  referuntur:  Mania,  Cre- 
tinismus,  Rhachitis,  Epilepsia,  et  Scrophulae,  quae 
multiplici  sub  forma  se  manifestant,  et  e quibus  Phthisis 
1 fiequentissimum , ac  funestissimum  est  consectarium! 
3 In  hanc  seriem  referenda  est  etiam  Syphilis,  quae  certe 
1 in  soboles  transplantatur,  etiam  modus  quomodo  id  fiat 
i non  semper  pateat.  Malum  hoc,  etiamsi  sanari  possit, 
» est  tamen  semper , relate  ad  proles , fons  plurimarum 
I miseriarum.  Magna  hic  exoritur  quaestio,  necdum  per- 
fecte soluta,  solvenda  fors  tamen  imposterum : An  sci- 
licet syphilis,  nullo  etiamsi  symptomate  amplius  semet 
manifestans,  adeoque,  ut  supponere  fas  est,  perfecte 
J sanata,  proles  illorum  parentum,  qui  hoc  morbo  labo- 
I ravere,  in  scrophulas,  aliosque  praedisponat  morbos.  — 
? Plures  id  affirmant  medici,  interim  argumenta  ab  his 
t allata , et  in  simultanea  syphilidis , scrophularumque 
1 frequentia  radicata , non  satis  firma  mihi  videntur. 
^ Nequaquam  tamen  affirmare  ausim,  quod  Syphilis  ante- 
}|  quam  sanata  fuisset,  constitutionem  individuorum  laedens, 
d malum  hunc  influxum  exerere  non  posset.  — 

I Interim  non  satis  est  liberos  a parentibus  procreatos 

fuisse  sanos  et  robustos,  jsed  ut  et  tales  maneant  curan- 
ul  dum,  hinc  alendi  sunt,  atque  educandi.  — Eos  proprio 
" — si  sana,  firmaque  corporis  constitutione  gaudeat  — 
•a  matris  lacte  esse  nutriendos,  non  alienis  uberibus  tra- 
d dendos,  ipsa  docet  natura, quae  mulieri  dedit,  quidquid 
I ad  munus  illud  requiriter.  Praeterea  matris  non  secus 
ac  prolium  interest,  ut  eos  ipsa  nutriat.  Matris  quidem, 
'if  quae  nisi  id  faciat,  nimia  affluentis  lactis  copia,  graves 

sibi  morbos  accersit.  Interest  etiam  liberorum : namque 
magnam  partem  habet  in  corporibus  animisque  fingendis 
ingenium  nutricis  et  natura  lactis.  Quod  enim  arbusculis 
contingit,  ut  scilicet  ad  mutandam  earum  indolem  plu- 
rimum valeant  aquae  et  solum,  quibus  nutriuntur,  hoc 
multo  magis  in  prolibus  locum  habet  5 si  ergo  frequen- 
ter accidit,  ut  arbor  laeta  et  nitens,  alium  in  locum 
translata,  deteriori  terrae  succo  depereat,  non  mirum 
est,  si  parentum  sanorum  liberi,  neque  corpore,  neque 
animo  his  similes  existant,  cum  ipsis  plerumque  adhi- 
beatur nutrix  vitiosa  — Quantum  prolibus  noceat  aliena 
nutritio,  sic  describit  auctor  praedii  rustici  Jjib.  2~o 
versus  finem: 

„At  puer  ingenuus,-  qui  sub  laquearibus  aureis 
Exoritur,  tristi  patrios  mutare  Penates 
Cogitur  exilio,  positoque  puepera  foetu 
Foemina,  dives  opuin,  ventris  cum  pondere  matrem 
Exuit,  atque  boum  mugitus  inter,  alendam 
Rus  aliquo  sobolem  domina  proc  ab  urbe  relegat: 
Quaeque  cani  sugenda  dabit , negat  ubera  nato  : 
Gibbere,  distortis  fpedum  vel  cruribus,  annos 
Post  aliquot,  puerum  recipit , qiiam  plurima  passum. 
Non  oculo  vidit,  non  pectoris  indice  motu.“ 

Praeterea  mulierum  crudelitate,  quae  suos  partus  dese- 
runt, et  a se  ablegant,  interscinditur,  aut  certe  quidem 
deteritur  vinculum  illud  animi  et  amoris,  quo  Parentes 
cum  prolibus  natura  colligat.  Nam  ubi  amor  sensim  re- 
stringitur, ipsius  quoque  infantis  affectus  in  ea  sola 
conquiescit , cuius  curis  alitur,  ac  proinde,  ut  in  pueris 
expositis  usu  venit,  matris,  quae  illum  genuit,  vix  ullus 
superest  sensus,  ullumque  desiderium. 

Denique  ut  respectu  hoc  parentes  officiis  suis  omni 
ex  parte  satisfaciant,  prolibus  suis  non  modo  alimenta 
praestare,  teneros  eorundem  artus  fovere,  externas 
ab  iis  injurias  abigere,  atque  adeo  sedulam  adhibere 
curam  circa  corpus,  sed  etiam  solliciti  sint  oportet 
circa  mentem  et  circa  statum  externum  illarum , in  eo 

siquidem  sita  est  recta  prolium  educatio,  ut  ita  insti- 
tuantur, edncenturque  alieneris,  quo  recte  constitutioni 
ac  felicitati  generis  humani  inserviant,  ac  prosperae 
vitae  conditio,  et  animi  cultura  eorundem  promovea- 
tur, quo  idonea  et  utilia  societatis  humanae  ac  rei- 
publicae  membra  evadant,  suaque  erga  Deum,  semet 
ipsos,  et  alios  officia  doceantur.  Hinc  Juvenalis  sOr 
tyra  4-a  inquit: 

,,Gratnm  est,  quod  patriae  civem,  populoque  dedisti, 

Si  facis , ut  Patriae  sit  idoneus , utilis  agris , 

Utilis  et  bellorum,  et  pacis  rebus  agendis*“  — 

Quamvis  autem  institutio  conjugalis  a legislatori- 
I bus  omnium  saeculorum , omniumque  populorum  maximi 
I habita  fuerit;  nihilominus  tamen  non  raro  peculiaria, 
politica  potissimum  motiva , principiis  e medicina  de-  ^ 
I sumtis , pauloque  ante  recensitis,  e diametro  saepe  op- 
I posita  fuere.  Sic  factum  est,  ut  pro  ratione  temporum, 
regnorumque , nonnullae  pro  matrimonio  necessariae 
dotes  physicae , non  secus  ac  licentia  inija  matrimonia 
1 solvendi,  aut  annihilandi  iam  ampliata,  iam  iterum  ar- 
'j  ctioribus  restricta  fuerit  cancellis.  Ita  v,  gr.  apud 
j Spartanos  audacia,  virtus  bellica  civium  principalem 
ii  politicum  meruerunt  respectum.  Viris  tardius  non- 
3 nisi , secundum  relationem  plurimorum  scriptorum  37 
tantum  aetatis  anno  uxorem  dueere  concessum  fue- 
li  rat.  Apud  alias  iterum  nationes,  v.  gr.  Athenienses, 
ii  Romanos,  qui  in  aucto  civium  numero  felicitatem, 
l(  potentiamque  status  publici  reposuere,  aut  quia  diver- 
I sa  adjuncta  morum  depravationem  induxere,  uti  hoc 
i versus  finem  Reipublicae  Romanae  evenerat,  matrimo- 
nium a primis  statim  pubertatis  annis  licitum  fuerat, 
i Compertum  porro  habetur,  qnod  certis  temporibus,  vi- 
ris non  secus  ac  foeminis  periodo  illa,  qua  facultas 
generandi  in  iis  jam  jam  exstincta  credebatur , matri- 
monium inire  lege  vetitum  fuerat.  — Apud  plurimos 

populos  ante  inductam  Religionem  Christianam , prout 
et  hodie  apud  illos , qui  non  eius  sunt  asseclae , ex 
principio  politico-civili  tantum  considerabatur,  et  nuno 
quoque  consideratur,  divortiumque  interpellare  conju- 
gibus  non  est  vetitura.  Apud  hos  impotentia,  sterilitas 
in  matrimonio  acquisita,  et  sexcenta  alia  motivi  instar 
serviunt  ad  conjugia  dissolvenda.  Sub  influxu  Religio- 
nis Christianae  , quae  ex  matrimonio  sacrum  indisso- 
lubileque  fecit  vinculum,  leges  hae,  et  consuetudines 
fuerunt  modificatae.  Eo  tamen  ipso,  quod  praeceptis  his 
novae  legis,  matrimonium  in  ligam  perpetuam  conver- 
sum fuerit , leges  etiam  omnes  tam  civiles , quam  re- 
ligiosae illud  matrinjonium , quod  fine  requisitis  doti- 
bus essentialibus  consumatum  fuerat,  tanquam  niillura 
considerent,  imo  considerare  debeant.  Hinc  illae  que- 
relae de  impotentia  et  sterilitate  quibus  Tribunalia 
obruuntur. 

Impedimenta  matrimonii , quae  jure  Ecclesiastico 
communi  statuta,  etiam  in  Hungana  obtinent,  passim 
sequentibus  versibus  exprimuntur;  et  quidem  impe- 
dientia; 

« 

Sacratum  tempus  , vetitum , sponsalia , votum  , 
Impediunt  fieri,  permittunt  facta  teneri. 

Dirimentia  vero: 

Error,  conditio,  votum,  cognatio,  crimen. 

Cultus  disparitas  , vis',  ordo  , ligamen,  honestas  , 

Si  sis  affinis , si  clandestinus , et  impos , 

Si  mulier  sit  rapta  loco  nec  reddita  tuto. 

Haec  facienda  vetant  connubia , facta  retractant. 

Certum  ceteroquin  habetur  ab  omnibus , et  cun- 
ctis, quae  passim  recensentur  impedimentis,  haec  duo 
duntaxat  esse  juris  naturalis:  etTOrem  substantialem 
in  persona  , ut  si  cui  Lia  pro  liachele  obtrudatur  j 
quia  deest  consensus  mutuus ; et  impotentiam  physi- 
cam prolis  generandae^  quia  in  his  cessat  finis  con- 


jiioni.  His  accersenda  venit  sanguinis  conjunclio , 
saltem  illa  primi  gradus  in  linea  recta  eo,  quod  si- 
milis conjunctio  pugnet  cum  conjugio , non  quidem  ex 
parte  finis  eiusdem,  sed  ex  parte  aliorum  officiorum, 
filialium  scilicet  et  paternorum,  quorum  cura  conjugalibus 
confusio  induci  nequit.  Certe  gentes  omnes,  quae  non 
penituf  obbrutuerunt,  a tali  matrimonio  semper  abhor- 
ruerunt, qui  utique  horror  non  aliunde,  quam  ex  ratio- 
nis naturalis  instinctu  proficisci  potuit,  cum'  bruta,  ra- 
tionis expertia,  nullum  eiusmodi  horrorem  significent.  — 
Restat  mihi  adhuc  pauca  de  Unitate  matrimonii 
verba  facere.  Certum  quidem  est,  unius  cum  una  con- 
jugium esse  rectae  rationi,  atque  adeo  legi  naturae 
maxime  conforme,  ob  certitudinem  prolis,  ac  parentum, 
proinde  educationem  illius  securiorem.  Certum  item 
polgandriam,  seu  pluralitatem  maritorum,  esse  et 
manere  lege  naturae  absolute  prohibitam  5 repugnat  enim 
primario  fini  matrimonii,  quippe  qua  gcneratim  et  foe- 
cunditas  mulierum  hebetatur,  ut  apparet  in  meretricibus, 
j et  prolis  incertitudo  inducitur,  proinde  cura  educationis 
( praecipua,  quae  Patri  incumbit,  penitus  exstinguitur. 
Ad  haec  exemplum  nullum  exstat,  quo  unani  uxorem, 
vel  inter  gentiles , pluribus  aliquando  maritis  tempore 
eodem  copulatam  fuisse,  constet.  — polggamianiy  seu 
pluralitatem  uxorum  respectu  unius  mariti,  jure  quidem 
1 naturali  prohibitam  non  esse,  constans  gravissimorum 

9 auctorum  est  sententia,  cui  tamen  adstipulari  vetat  id, 
quod  educationi  prolium  magis  per  monogamiam,  quam 

9per  polygamiam , consulatur;  facile  enim  majore  erga 
unam  prae  ceteris  amore  Pater  ad  contemtum,  negle- 
^ ctum,  quin  etiam  odium,  et  exclusionem  prolium,  ex 
Iji  aliis  susceptarum,  permoveri  potost.  Accedit,  quod 
I mutuae  corporum  traditioni  adversetur;  cum  enim  lex 
'i  naturae  pactum  exigat  aequale,  et  reciprocum,  mulier 
T|  vero  nequeat  jus  in  corpus  suum  pluribus,  quam  uni 

